Publication: Magyar Közlöny
Issue: MK-2011-37 (Year: 2011, Number: 37)
Era: contemporary
Section: „37. melléklet a 152/2009. (XI. 12.) FVM rendelethez
Paragraph Index: 1153

3. Mintavevõ eszközök 3.1. Általános elõírások A mintavevõ eszközök rozsdamentes acélból vagy más, megfelelõ szilárdságú anyagból készüljenek és célszerûen kialakítottak legyenek. A nagy tartályokban lévõ folyadékok keverésére szolgáló keverõt és keverõberendezést úgy kell méretezni, hogy az alkalmas legyen a folyadék megkeverésére anélkül, hogy a zsír avasodását okozná. A mintavevõ nyele erõs, megfelelõ hosszú legyen, hogy a tartály bármely mélységébõl mintát lehessen venni. A mintavevõ edény térfogata legalább 50 ml legyen. A mintavevõ edények és a fedelük üvegbõl, megfelelõ fémbõl vagy mûanyagból készüljenek. A mintavevõ eszközök (beleértve az edényeket és a fedeleket) anyagának nem szabad olyan változást elõidéznie a mintában, amely befolyásolhatja a vizsgálati eredményeket. A mintavevõ eszközök felülete tiszta, száraz, sima és karcmentes legyen, a sarkai pedig legyenek lekerekítve.

Source: https://magyarkozlony.hu/hivatalos-lapok/544d2741340785ae3ac7214d6f8198a531a4d2e3/dokumentumok/57403ed108a7e6980bb4715779d47cc25fda68a4/letoltes